|  |  |
| --- | --- |
| Nagytarcsa község címere | **Nagytarcsa Község Önkormányzata** **Polgármester**  **2142 Nagytarcsa, Rákóczi u. 4**. |

**Előterjesztés**

**Nagytarcsa Község Önkormányzata Képviselő-testületének**

**2023. szeptember 13. napján tartandó rendes ülésére**

**Tárgy:** **Javaslat a Nagytarcsai FLEX Polgárőr Egyesület támogatási szerződésének módosítására**

**Előterjesztő:** Bardócz Gábor alpolgármester

**Előterjesztés előkészítője:** Foltin Emese településüzemeltetési referens

**Előterjesztést előzetesen tárgyalja:** Humán Bizottság, Pénzügyi Bizottság

**Törvényességi szempontból ellenjegyezte:** dr. Kuji Eszter jegyző

**Mellékletek: támogatási szerződés**

**támogatási kérelem**

**kiegészített támogatási kérelem**

**A napirendet nyílt ülésen kell tárgyalni.**

**A döntés elfogadásához minősített szavazattöbbség szükséges.**

**Tisztelt Képviselő-testület!**

Nagytarcsa Község Önkormányzata minden évben támogatásban részesíti a Nagytarcsai FLEX Polgárőr Egyesületet (továbbiakban: Egyesület). Az Egyesület Nagytarcsa község területén látja el szolgálatát. A működésükhöz szükséges anyagi forrásokat több csatornán keresztül teremtik meg. Az Egyesület tagjai munkájukat önkéntes alapon végzik a település javára. Nagytarcsa Község Önkormányzata (a továbbiakban: Önkormányzat) által szervezett rendezvényeken, megmozdulásokon, minden esetben jelen vannak, valamint a rendkívüli helyzetekben is mindig részt vesznek a károk enyhítésében és a település normális működésének helyreállításában.

Az idei évben az Önkormányzat az Egyesület működését 1.810.000 Ft összegben támogatta a 115/2023.(IV.26.) képviselő-testületi határozat alapján.

A 2023. augusztus 5. napján tomboló hatalmas vihar a településen óriási károkat okozott, az Egyesület aktívan részt vett a kárelhárítási munkálatokban, ennek során több eszközük megsérült, meghibásodott. Ezek pótlását és javítását saját forrásból nem tudják eszközölni, ezért kérik, hogy az Önkormányzat a vis maior helyzetre tekintettel nyújtson támogatást az Egyesület részére 150.000 Ft összegben.

**ELŐTERJESZTÉS KIEGÉSZÍTÉS**

2023. szeptember 06. napján tartott pénzügyi bizottsági ülésen elhangzottak alapján a Nagytarcsai Flex Polgárőr Egyesület vezetője kiegészítette a korábban beadott támogatási kérelmét az Egyesület fejlesztését, vészhelyzetben megfelelő felkészültségét biztosító eszközök beszerzésével, azok tételes megjelölésével és bekerülési költségével. A kérelmezett támogatási összeg 8.250.000 Ft-ra módosult.

Kérem, a Tisztelt Képviselő-testületet, hogy tárgyalja meg az előterjesztést és hozzon döntést a támogatással kapcsolatban.

Nagytarcsa, 2023. augusztus 21.

Bardócz Gábor s.k.

alpolgármester

**Határozati javaslat**

**Nagytarcsa Község Önkormányzata Képviselő-testületének ..../2023.(IX.13.) határozata**

**a Nagytarcsai FLEX Polgárőr Egyesület támogatási szerződésének módosításáról**

Nagytarcsa Község Önkormányzatának Képviselő-testülete úgy határoz, hogy Nagytarcsa Község Önkormányzata a 2023. augusztus 5. napján bekövetkezett vis maior helyzetre és a szükséges fejlesztésekre tekintettel módosítja a Nagytarcsai Flex Polgárőr Egyesülettel 2023. június 2. napján kötött támogatási szerződést, melynek keretében a 2023. évi költségvetés 066020 Város cofog K512 keret terhére plusz ……………………. Ft összegben támogatja a **Nagytarcsai FLEX Polgárőr Egyesület** működési költségeit**.**

Felelős: polgármester

Határidő: 2023. szeptember 29.